Brandstofpryse styg toe wel skerp | Maroela Media
Motoriste gaan vanaf middernag vanaand (Dinsdag) tussen 47c en 65c per liter meer vir brandstof betaal as wat tans die geval is.
Luidens 'n verklaring deur die departement van minerale hulpbronne en energie sal die verkoopprys van petrol Woensdag met 65c per liter vir 93- en 95-oktaan toeneem. Die groothandelprys vir diesel sal met 54c per liter vir 0,05%-sulfaat en 56c per liter vir 0,005%-sulfaat toeneem. Die groothandelprys vir paraffien sal met 47c per liter (groothandelprys) styg.
Dit beteken dat Suid-Afrikaners nou meer as R16 vir 'n liter petrol en meer as R14 per liter diesel sal moet opdok.
Luidens die verklaring vanaf die departement het die rand tussen 1 Februarie en 25 Februarie gemiddeld met 1,1c teen die dollar versterk, wat veronderstel is om tot motoriste se voordeel te strek.
Die AA het egter vroeër gewaarsku verhoogde ekonomiese bedrywighede wat wêreldwyd deur die verspreiding van die Covid-19-entstof moontlik gemaak word, lei tot die groot aanvraag en hoër pryse.
Inflasie gaan skerp toeneem. Ek sal nie verbaas wees as die groot gebruikers van brandstof soos bv die Taxi-bedryf gaan rebeleer nie.
En dan gaan alles weer op. Kos op winkelrakke gaan daagliks op. Dis net nie meer snaaks nie. Sien gister slaaikoppie vir R20. 00 Toe ek vra vir vars slaai word ek meegedeel dat die die oggend gekry is. Wel, dit het so sleg geklyk, sal dit nie eens vir vark vier nie. Word daar vir my gesê dat dit die gevolg van baie reën was en dat die boere dit so aan die mark verskaf. Ek het masr net my kop geskud, want ek weet geen boer lewer vrot kos aan die mark nie. Maar nou ja. So probeer… Lees meer »
Waarheen gasn die fondse en wins?
Moet ń manier om te betaal vir die inenting. En hier is dit.
Sou ek nou 'n eis teen Toyota hê? Hulle het my belowe dat na die diens, my voertuig meer kilometer per Rand sal kry, maar nou kry sy noemenswaardig minder.